Nasko Budimlić

Našir "Nasko" Budimlić (rođen 9. augusta 1960. u Prijedoru) jeste bosanskohercegovački rok, pop, klasični i narodni muzičar. Za mnoge poznavaoce rok muzike smatra se, zajedno sa Draganom "Điđijem" Jankelićem, jednim od najboljih bubnjara u bivšoj Jugoslaviji.

 Biografija i muzičko stvaralaštvo 
Još u osnovnoj školi pohađao je muzičku školu, što će utjecati na njegov pristup muzici i izgradnji vlastitog stila sviranja bubnjeva. U srednjoj školi počeo je svirati bubnjeve, a ubrzo zatim je u Bihaću počeo istraživati i druge muzičke instrumente, među kojima i gitaru. Kroz sviranje bunjeva sreo se sa Seadom "Zeletom" Lipovačom, svojim daljim rođakom, koji ga je pozvao u svoju rok grupu koju je kasnije nazvao Divlje jagode. Prvi zajednički nastup imali su 1978, a s prekidima svira u ovom hard rok sastavu sve do danas. U periodu između 1981-87 Divlje jagode su bile na vrhuncu popularnosti. U pokušaju proboja na  svjetskoj rok sceni otišli su u London, gdje su snimili album na engleskom jeziku pod nazivom "Wild Strawberries" na kojem je bilo osam starih i dvije nove pjesme. Nakon neuspjeha u Londonu, Nasko se vratio u Jugoslaviju, odslužio vojsku i postao profesor klasične gitare u srednjoj školi.  
Poslije koncertnih nastupa sa Divljim jagodama u periodu između 1987-91 nastavio je da sarađuje s pjevačima narodne muzike, a najznačajniji među njima bili su Halid Muslimović i Haris Džinović. Istovremeno, sarađivao je s rok muzičarima i pjevačima kao što su Mladen Vojičić Tifa i Goran Bregović, a svirao je bubnjeve i s novosadskom hard rok grupom Griva na njihovom istoimenom albumu iz 1987.
Danas svira sa estradnim umjetnikom Osmanom Hadžićem, a jedan je od inicijatora Mostar Sevdah Reunion na koncertima. Također, koautor je projekta Tri hafiza. Akademski je školovan, a profesor je klasične gitare i vlasnik muzičke škole u Münchenu, u kojem živi od početka rata u Bosni i Hercegovini.

Nakon izbijanja rata u Bosni i Hercegovini preselio se u München, gdje i danas živi. Godine 1993. svirao je bubnjeve na prvom solističkom albumu Seada "Zeleta" Lipovače "Zele - Magic Love" i albumu Divljih jagoda "Labude, kad rata ne bude".<ref>{{Cite web|url= https://www.discogs.com/master/591867-Divlje-Jagode-Labude-Kad-Rata-Ne-Bude-|title= Divlje jagode - Labude, kad rata ne bude|work= discogs.com|access-date= 8. 7. 2025}}</ref>
Nakon 1995. nastavio je saradnju s ovim hard rok sastavom na većini njihovih studijskih albuma.
Akademski je školovan, profesor klasične gitare, a u Münchenu vodi svoju školu muzike, obučava mlade studente i s njima osvaja nagrade. 

 Diskografija 
 Divlje jagode 
 1981: Stakleni hotel 1982: Motori 1984: Čarobnjaci 1985: Vatra 1987: Wild Strawberries 1993: Zele - Magic Love 1994: Labude, kad rata ne bude 1997: Sto vjekova 2003: Od neba do neba 2003: Dobro došla, ljubavi / Marija 2013: Biodinamička ljubav Ostalo 
 1985: Noćne igre (Fadil Toskić)
 1987: Griva (grupa Griva)
 1990: Ja tebi, ti meni (Omer Dizdarević)
 1990: Samo tebe (Meridijana i Orkestar Jarani)
 1990: Ti si bio moja mladost'' (Biba i Orkestar Jarani) 

 Izvori 

Kategorija:Bosanskohercegovački muzičari
Kategorija:Rođeni 1960.
Kategorija:Biografije, Prijedor
Kategorija:Bosanskohercegovački bubnjari
Kategorija:Jugoslavenski muzičari
Kategorija:Živi ljudi
Kategorija:Jugoslavenski bubnjari
Kategorija:Jugoslavenski tekstopisci
Kategorija:Bosanskohercegovački tekstopisci
Kategorija:Bosanskohercegovački gitaristi